CELEX: 62019TA0804
Language: hu
Date: 2021-12-01 00:00:00
Title: T-804/19. sz. ügy: A Törvényszék 2021. december 1-jei ítélete – HC kontra Bizottság („Közszolgálat – Felvétel – Versenyvizsga-felhívás – EPSO/AD/363/18 nyílt versenyvizsga – Az a határozata, amely szerint a felperest nem engedik tovább a versenyvizsga következő szakaszába – Indokolási kötelezettség – Nyilvánvaló értékelési hiba – Jogellenességi kifogás – Egyenlő bánásmód – Arányosság – Meghallgatáshoz való jog – A gondos ügyintézés elve – A versenyvizsgák nyelvhasználati szabályai – A nyelven alapuló hátrányos megkülönböztetés – Felelősség”)

2022.1.31.   
            
            
               HU
            
            
               Az Európai Unió Hivatalos Lapja
            
            
               C 51/26
            
         
      A Törvényszék 2021. december 1-jei ítélete – HC kontra Bizottság
      (T-804/19. sz. ügy) (1)
      
      („Közszolgálat - Felvétel - Versenyvizsga-felhívás - EPSO/AD/363/18 nyílt versenyvizsga - Az a határozata, amely szerint a felperest nem engedik tovább a versenyvizsga következő szakaszába - Indokolási kötelezettség - Nyilvánvaló értékelési hiba - Jogellenességi kifogás - Egyenlő bánásmód - Arányosság - Meghallgatáshoz való jog - A gondos ügyintézés elve - A versenyvizsgák nyelvhasználati szabályai - A nyelven alapuló hátrányos megkülönböztetés - Felelősség”)
      (2022/C 51/36)
      Az eljárás nyelve: angol
      
         Felek
      
      
         Felperes: HC (képviselők: G. Pandey, V. Villante és D. Rovetta ügyvédek)
      
         Alperes: Európai Bizottság (képviselők: M. Brauhoff, T. Lilamand és D. Milanowska meghatalmazottak)
      
         Az ügy tárgya
      
      Az egyrészről először is a 2018. október 11-i EPSO/AD/363/18 versenyvizsga-felhívás megsemmisítése, amely felhívás célja két olyan tartaléklista összeállítása, amelyekről a Bizottság tisztviselőket (AD 7) vesz fel a vám- és adóügyi területen, másodszor az e versenyvizsga vizsgabizottsága által hozott azon határozat megsemmisítése, amely szerint a felperes nevét nem veszik fel az értékelőközpontba behívott személyek listájára, harmadszor ugyanezen vizsgabizottság által hozott azon határozat megsemmisítése, amely elutasítja a felperes felülvizsgálati kérelmét, negyedszer a Bizottság azon 2019. augusztus 20-i határozatának megsemmisítése, amely elutasítja az Európai Unió tisztviselői személyzeti szabályzata 90. cikkének (2) bekezdése alapján a felperes által benyújtott panaszt, ötödször a versenyvizsga következő szakaszába meghívott pályázók listájának megsemmisítése, másrészről pedig a felperes által emiatt elszenvedett kár megtérítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék HC-t kötelezi a költségek viselésére.
               
            
         (1)  HL C 54., 2020.2.17.